SALAMfm

SALAMfm (juga dikenali dengan nama Salam FM) merupakan sebuah stesen radio di Malaysia. SALAMfm merupakan stesen radio berunsur Islam kedua di Malaysia selepas IKIMfm pada tahun 2001 dan sebelum ZAYAN pada tahun 2017. Keseluruhan kandungan stesen radio ini adalah program berkaitan agama Islam, yang merupakan agama rasmi Malaysia.

Frekuensi siaran radio ini berkongsi dengan radio Asyik FM yang dikendalikan Radio Televisyen Malaysia yang bersiaran dari jam 12 tengah malam hingga 8 pagi.

Program-program SALAMfm dipersembahkan dalam bahasa Melayu sepenuhnya. SALAMfm juga membekalkan rancangan-rancangan berbentuk kapsul yang disiarkan di stesen radio di bawah Radio Televisyen Malaysia seperti Nasional FM, Klasik FM dan radio-radio negeri.

Walaupun telah bersiaran lebih daripada  tahun, SALAMfm mempunyai kekangan waktu siaran yang terhad, liputan yang tidak menyeluruh di seluruh Malaysia dan kurang mendapat publisiti media.

Sejarah
Penubuhan & Siaran Percubaan
Jabatan Kemajuan Islam Malaysia (JAKIM) dengan kerjasama Radio Televisyen Malaysia (RTM) berjaya mewujudkan satu saluran radio khusus yang dikendalikan sepenuhnya oleh JAKIM dengan menggunakan nama Salam FM. Cetusan idea untuk menubuhkan saluran radio bermula sekitar penghujung tahun 2006 dan persetujui oleh kedua-dua pihak pada awal tahun 2007. 

Menerusi perancangan dan persiapan program serta kakitangan pengendali dibuat, Salam FM memulakan siaran percubaannya pada 15 Februari 2009 dengan waktu siaran pada jam 1 pagi hingga 8 pagi. 

Stesen ini bermatlamat untuk menerbit dan menyiarkan program agama secara langsung atau rakaman awal, disamping membekalkan rancangan-rancangan radio di bawah RTM termasuk Voice of Islam dan Suara Islam. 

Pada 11 Jun 2009, pelancaran Salam FM disempurnakan oleh YB Senator Dato’ Haji Jamil Khir bin Haji Baharom, Menteri di Jabatan Perdana Menteri di Hotel Grand Seasons, Kuala Lumpur bersempena Konvensyen Pendakwah Negara. Turut hadir pada majlis tersebut adalah Ketua Pengarah Jabatan Kemajuan Islam Malaysia, Datuk Wan Mohamad Sheikh Abd Aziz, dan Pengarah Urusan Rancangan Radio RTM, Norliza Mohd Ali.

Penutupan Suara Islam & Voice of Islam
Suara Islam & Voice of Islam merupakan radio yang dikendalikan oleh RTM. Dilancarkan pada 17 April 1995 oleh Menteri Penerangan ketika itu, Datuk Mohamed Rahmat di bawah perkhidmatan Suara Malaysia bertujuan untuk mengangkat nilai agama Islam dan kemajuan masyarakat dengan rancangan yang boleh diikuti di beberapa negara seperti Indonesia, Australia dan Eropah.

Pada awal penubuhannya, Suara Islam bersiaran selama tiga jam setiap hari dari 10 malam hingga 1 pagi melalui frekuensi 91.1FM dalam negara dan menerusi gelombang pendek untuk siaran ke luar negara, manakala Voice of Islam yang dikhususkan untuk siaran ke luar negara diikuti menerusi gelombang pendek 6175 kHz (48.58 meter), 9750 kHz (31 meter) dan 15295 kHz (19 meter).

Walaupun menerima sambutan baik daripada pendengar menerusi rancangan yang menarik, waktu siaran Suara Islam & Voice of Islam dikurangkan kepada dua jam pada tahun 2009, atas sebab stesen itu semakin berkurangan pendengar, bersama-sama dengan siaran Suara Malaysia. Waktu siaran baharu tersebut bermula jam 10 malam hingga 12 tengah malam, memberikan ruang kepada waktu permulaan siaran Salam FM kepada jam 12 tengah malam bermula 1 Oktober 2009.

Selepas 48 tahun Suara Malaysia bersiaran menerusi gelombang pendek, format siaran Suara Islam & Voice of Islam ditukarkan kepada audio siar Internet pada 31 Ogos 2011 dan akhirnya ditamatkan pada 2012. Kekosongan waktu siaran yang ditinggalkan oleh siaran Suara Islam & Voice of Islam membolehkan Salam FM memulakan siaran pada jam 11 malam dan menamatkan siaran pada jam 8 pagi, menjadikan Salam FM memperoleh 9 jam masa siaran manakala Asyik FM memperoleh 15 jam masa siaran sehingga Disember 2025. 

Salam FM Mempunyai Radio Internet
Pada tahun 2014, Salam FM menerbitkan radio internet di pautan salamfm.net dengan slogan 'Ilmu Merentas Sempadan'. Walaupun masih dalam bentuk siaran percubaan, radio internet tersebut telah mencatat kunjungan pengguna daripada 71 buah negara. Lebih 3,700 pendengar dari seluruh dunia mengikuti radio internet ini seperti USA, Brazil, Singapura, Netherlands, Itali dan lain-lain lagi.

Walau bagaimanapun, radio internet ini telah ditamatkan siarannya.

Salam FM Mempunyai Konti Sendiri
Dengan keadaan berkongsi frekuensi bersama Asyik FM, Salam FM berkongsi fasiliti yang sama di Konti 8 di Wisma Radio Angkasapuri, Kuala Lumpur.

Bagi memenuhi keperluan kandungan kedua-dua radio yang semakin berkembang, Salam FM mula beroperasi di Konti 10 pada 1 Julai 2022 selepas lebih 13 tahun berkongsi konti dengan radio Asyik FM. Namun begitu, frekuensi kedua-dua stesen radio kekal berkongsi sehingga kini.

Perasmian konti baharu Salam FM disempurnakan oleh Ketua Pengarah Jabatan Penyiaran Malaysia, Dato' Che Roslan Bin Che Daud dalam satu majlis ringkas.

Salam FM Kembali Bersiaran Di Waktu Baharu
Setelah 16 tahun bersiaran bermula jam 11 malam hingga 8 pagi, Salam FM kembali bersiaran pada waktu siaran 12 tengah malam hingga 8 pagi.

Pengumuman itu dibuat oleh Saifuzzaman Yusop, Pengarah Bahagian Program Radio RTM dan Wan Azhan Wan Hamat, Pengarah Penyiaran JAKIM pada Pra-Pelancaran Penjajaran Masa Siaran Asyik FM dan Salam FM yang berlangsung pada 23 Disember 2025 di Konti 10 Wisma Radio Angkasapuri.

Pengumuman itu menjadikan Salam FM memperoleh hanya 8 jam masa siaran manakala Asyik FM memperoleh 16 jam masa siaran bermula 1 Januari 2026.

Turut diumumkan pada majlis tersebut adalah penjenamaan semula Salam FM yang meliputi logo dan slogan yang akan dirasmikan pada Februari 2026. 

Selain daripada pengumuman itu, Saifuzzaman turut mengumumkan jalinan kerjasama antara Bahagian Radio RTM dan Bahagian Penyiaran JAKIM untuk program-program yang akan berlangsung seperti Radio Di Lokasi, Silang Budaya, Jelajah Ramadan dan pelbagai rancangan lain, serta perancangan untuk siaran 24 jam menerusi platform perkhidmatan media Over-The-Top di RTMKlik pada 2026.

 Penjenamaan Nama, Logo, Slogan & ID Stesen 
Pada Majlis Amanat Tahun Baharu 2026 yang diadakan di Auditorium JAKIM Blok B pada 6 Februari 2026, Dato' Dr. Sirajuddin Suhaimee selaku Ketua Pengarah JAKIM telah melancarkan penjenamaan semula SALAMfm.

Penjenamaan ini meliputi logo, slogan dan ID stesen baharu SALAMfm. Penggunaan nama SALAMfm digunakan secara rasmi menggantikan nama Salam FM sebelum ini, selaras dengan penggunaan nama stesen radio di bawah RTM seperti NASIONALfm, ASYIKfm, AIfm dan stesen-stesen negeri seperti PERAKfm, SELANGORfm dan lain-lain.

Pencapaian
Anugerah Seri Angkasa
 Tahun Program Calon Kategori Keputusan2024 Dakapan SenjaMohd Abrar Mohd SanusiDrama Radio TerbaikMisi DodolSiti Nazdhirah Hj Mohd RajoliDrama Radio TerbaikPerjalanan TerakhirYunie YunosDokumentari Radio TerbaikSofia AbdullahPenyampai Radio Wanita Terbaik2022 Anugerah TerindahNorazlinah NordinDrama Radio TerbaikBeto Kusyairy Pelakon Lelaki Drama Radio TerbaikChe KemPelakon Pembantu Lelaki Drama Radio TerbaikMuhammad Nur Irfan Nur IbrahimPelakon Pembantu Lelaki Drama Radio TerbaikHadi M.I.Skrip Drama Radio TerbaikMukjizat TeragungSiti Nazdhirah Hj Mohd RajoliBicarawara Radio TerbaikForum Muzikal Maal Hijrah : Hijrah TerindahNorazlinah Nordin Bicarawara Radio TerbaikRancangan Agama Radio TerbaikSalam TilawahNur Farhana Mohd NoorRancangan Interaktif Radio TerbaikCarta Legenda Salam FM Yunie YunosHiburan Radio TerbaikPenyampai Radio Wanita Terbaik2016Salam Muhawarah : Hiburan Menurut Islam Mohd Naim KadriBicarawara Radio TerbaikRancangan Agama Radio Terbaik

Hadiah Kewartawanan Malaysia MPI-Petronas 2023
 Calon Akhir Dokumentari Radio Terbaik - Perjalanan Terakhir (Penerbit : Yunie Yunos)

Penerbit & Penyampai
Penerbit Sedia Ada
 Nur Farhana Mohd Noor (DJ Farhana)
 Maria Asyikin (DJ Maria)
 Yunie Yunos (DJ Yunie)
 Siti Nazdhirah Hj Mohd Rajoli
 Suhaila Aris
 Fandi Abdullah
 Syafiq Raffiqin Liow (Penerbit Kandungan Bahasa Mandarin)
 Abdul Ghani Raja Muhammad (Penerbit Kandungan Bahasa Tamil) 
 Azizah Ngah (Penerbit Kandungan Orang Asli)

Penyampai Sedia Ada
 Yus Amri Mohd Yusof (DJ Amri)
 Muhammad Arif Mohd Radzi (DJ Arif Radzi)
 A. Ahnaf A. Bakar (DJ Ciknap)
 Sofia Abdullah (DJ Sofia)

Bekas Penerbit & Penyampai
 Ustaz Nabil Ahmad
 Asyraf Azehar (Acap FINE)
 Muhammad Arif Che Soh
 Azlinah Nordin
 Mohamad Naim Nadri
 Shahir Bakqie Salim
 Azmal Isrul Ismail
 Hasmin Hamzah
 Mohd Abrar Mohd Sanusi
 Anwari Md Said
 Nurul Ashikin Mohammad

 Segmen 
SALAMfm mempunyai dua segmen, iaitu Salam Santai yang bersiaran bermula 12 tengah malam hingga 4 pagi dan Pagi@Salam bermula jam 4 pagi hingga 8 pagi.

Rancangan Tonggak
 Hari Waktu Siaran RancanganIsnin12.15 tengah malamE.J.A.S (Enta Jawab Ana Soal)Selasa12.15 tengah malamAl-KisahRabu12.15 tengah malamInteraksiKhamis12.15 tengah malamSalam TilawahJumaat12.15 tengah malamMencari Yang HalalSabtu12.15 tengah malamCarta SalamAhad1.00 pagiMisteri Malam Di Sebalik Mata
Kapsul
 Hari Waktu Siaran RancanganSetiap Hari3.00 pagi6.30 pagiNida Ul IslamSetiap Hari1.30 pagi5.15 pagiTamadun IslamSetiap Hari3.40 pagi5.40 pagiHalaqah HadisSetiap Hari3.45 pagi5.30 pagiKalamullahSetiap Hari3.05 pagi7.25 pagiLughatul SalamSetiap Hari3.10 pagi7.20 pagiGlosari IslamIsnin - Jumaat1.15 pagi7.15 pagiKeluarga Ustaz AqilIsnin - Jumaat1.45 pagi7.30 pagiKak Bedah Tudung BawalSabtu - Ahad7.15 pagiSalam SihatIsnin - Jumaat7.35 pagiAgenda Salam

Penyampai
 Hari  Penyampai  Masa  Isnin DJ Arif Radzi 12.00 tengah malam - 4.00 pagi DJ Amri 4.00 pagi - 8.00 pagi Selasa DJ Arif Radzi 12.00 tengah malam - 4.00 pagi DJ Amri 4.00 pagi - 8.00 pagi Rabu DJ Ciknap 12.00 tengah malam - 4.00 pagi DJ Amri 4.00 pagi - 8.00 pagi Khamis DJ Farhana 12.00 tengah malam - 4.00 pagi DJ Amri 4.00 pagi - 8.00 pagi Jumaat DJ Maria 12.00 tengah malam - 4.00 pagi DJ Sofia 4.00 pagi - 8.00 pagi Sabtu DJ Yunie 12.00 tengah malam - 4.00 pagi DJ Sofia 4.00 pagi - 8.00 pagi Ahad DJ Ciknap 12.00 tengah malam - 4.00 pagi DJ Sofia 4.00 pagi - 8.00 pagi

Program Khas & Radio Di Lokasi
Bagi memastikan kandungan program radio di bawah RTM bagi hari kebesaran Islam diselaraskan, Bahagian Penyiaran di bawah Cawangan Radio menyediakan pelbagai rancangan khas berbentuk drama, dokumentari, bual bicara dan siaran promosi untuk disiarkan di semua stesen radio.

 Siaran Khutbah Jumaat langsung dari masjid di bawah JAKIM dan JAWI
 Ambang Maal Hijrah dan Sambutan Maal Hijrah
 Program Khas Isra' Mikraj
 Majlis Sambutan Maulidur Rasul SAW
 Pengisytiharan Permulaan Ramadan & Hari Raya Aidilfitri
 Program Khas Nuzul Quran
 Pengisytiharan Awal Zulhijah & Hari Raya Aidiladha
 Majlis Tilawah dan Hafazan Al-Quran Peringkat Kebangsaan (MTHQK)
 Majlis Tilawah dan Hafazan Al-Quran Peringkat Antarabangsa (MTHQA)

 Frekuensi 
 Radio 
 Frekuensi Kawasan Pemancar91.1 MHz Kuala Lumpur dan Putrajaya Menara Kuala Lumpur102.5 MHz Selangor, Pahang Barat, Perak Selatan dan Seremban, Negeri Sembilan Gunung Ulu Kali95.6 MHz Negeri Sembilan (sebahagian Gemencheh), Melaka (sebahagian Merlimau, Jasin, Nyalas dan Asahan) dan Johor (sebahagian Segamat, Tangkak, Muar dan Batu Pahat) Gunung Ledang89.3 MHzUlu Tembeling, Jerantut, PahangRTM Ulu Tembeling105.1 MHzCameron Highlands, PahangGunung Batu Brinchang93.1 MHzLenggong, PerakBukit Ladang Teh99.9 MHzDamak, PahangBukit Botak

 Televisyen 
 Platform TV SaluranAstro / NJOI875MYTV706

 Aplikasi 
 RTMKlik
 MYTV Mana-Mana 

 Logo 
+TahunLogo2009-2025tengah|thumb|Salam FM, Menjana Minda2026-kinitengah|thumb|SALAMfm - Salam Untuk Semua

 Slogan 
 Menjana Minda (2009 - 2025)
 Salam Untuk Semua (2026 - kini)

 Lihat juga 
 Daftar Stesen Radio Malaysia

Rujukan

 Pautan luar 

Kategori:Stesen radio di Malaysia
Kategori:Stesen radio bahasa Melayu